**Oversigt over temaer berørt i høringssvarene**

**12. september 2014**

| **Tema** | **Kommentarer** | **Temaet berøres i høringssvar fra:** | **Administrationens kommentar** |
| --- | --- | --- | --- |
| En skole på flere matrikler | I flere høringssvar gives der udtryk for, at det ikke skaber kvalitet med én skole på to matrikler.  Der henvises til at man har dårlige erfaringer i Ballerup på hhv. Kasperskolerne/Lautrup og Rosenlundskolen/Lundebjergskolen.  Der savnes evidens for, at det skaber bedre kvalitet.  Desuden peges på, at det bliver vanskeligt at skabe en fælles kultur i én skole, hvis den er fordelt på flere matrikler.  Der gives udtryk for, at det er positivt med øget samarbejde på tværs af skolerne fx i udskolingen eller i BFOerne, men at dette kan foregå uden at man behøver at indføre en ny skolestruktur.  Det foreslås at lade være med at gennemføre forslaget om at indføre skoler på flere matrikler. | * Egebjergskolens skolebestyrelse * Grantofteskolens skolebestyrelse * Grantofteskolens MED-udvalg * Rugvængets Skoles MED-udvalg * Østerhøjskolens MED-udvalg undervisningsdel * Østerhøjskolens MED-udvalg BFOdel * Ordblindeinstituttets MED-udvalg * Sektorudvalget for Center for Skoler og Institutioner (B-siden) * Ballerup Lærerforening * Faglig klub lærere og børnehaveklasseledere på Rugvængets Skole * Lærerne på Rosenlundskolen * Lærerne på Grantofteskolen * Radikale Venstre * SF i Ballerup | Forslaget om at ændre skolestrukturen har bl.a. til formål at skabe en tydelig ledelsesstruktur med en distriktsleder, der har ansvaret for det overordnede strategiske arbejde, pædagogiske ledere der får personaleansvar for hver deres afdeling og skal sikre ledelse tæt på medarbejderne og en administrativ leder, der har ansvaret for administrationen. Denne tydelige ledelsesstruktur kan alene gennemføres, hvis der sker en sammenlægning af skolerne.  Distriktslederen på de fire skoler med undervisning på flere matrikler får til opgave - sammen med elever, forældre og medarbejdere – at tilrettelægge samarbejdet mellem de to matrikler og skabe en fælles kultur på den nye samlede skole. |
| Arbejdsplads på to matrikler | Der spørges til om lærere, pædagoger og administrativt personale vil skulle arbejde på to matrikler?  Flere høringssvar peger på, at det vil være dårligt for det psykiske arbejdsmiljø. | * Måløv Skoles skolebestyrelse * Rosenlundskolens skolebestyrelse * Sektorudvalget for Center for Skoler og Institutioner (B-siden) * Grantofteskolens MED-udvalg (B-siden) * Måløv Skoles MED-udvalg * Rugvængets Skoles MED-udvalg * Ballerup Lærerforening * HK-klubben * Faglig klub for lærere og børnehaveklasseledere på Rugvængets Skole * Lærerne på Rosenlundskolen | Det er skoleledelsen på skolen, der har ansvaret for at tilrettelægge opgavefordelingen mellem afdelingerne og matriklerne. |
| Fastholde undervisning på alle matrikler | Der er tilfredshed med, at der fastholdes undervisning til de mindste klasser på alle matrikler, da det opleves som vigtigt med nærhed mellem skole og hjem for de små børn. | * Lundebjergskolens skolebestyrelse | Med forslaget vil der være mindst to spor på alle matrikler, for at sikre en skole i nærområdet. |
| Fastholde skoler med 10 klassetrin | Ved skoler med 10 klassetrin bliver det fortsat muligt at fastholde nogle af de aktiviteter, hvor skolens ældste elever hjælper skolens yngste elever. | * Rosenlundskolen skolebestyrelse | Med forslaget bliver der 10 klassetrin på alle matrikler bortset fra Højagerskolens matrikel. |
| Lukning af matrikler | Der udtrykkes bekymring for, om der vil blive lukket matrikler på længere sigt. | * Rugvængets Skoles MED-udvalg | Der er ikke på nuværende tidspunkt planer om at tage matrikler ud af drift. |
| Hedegårdsskolen | Der spørges til, hvorfor Hedegårdsskolen bibeholdes som selvstændig skole. | * Grantofteskolens MED-udvalg (B-siden) * Sektorudvalg for Center for Skoler og Institutioner (B-siden) | Det har været overvejet, at Hedegårdsskolen skulle være en del af distrikt Ballerup By. Det ville betyde en skole med 2.000 elever, og det blev vurderet, at det ville være for stort. |
| Én skole i Skovlunde | Der er ønske om én skole på én matrikel i Skovlunde for at styrke lokalområdet.  Der er bekymring for at den ene skole vælges frem for den anden og forslag om, at 0. klasserne starter på samme matrikel for at undgå dette. | * Lundebjergskolens skolebestyrelse * Rosenlundskolens skolebestyrelse | I foråret 2014 blev mulighederne for at udbygge Rosenlundskolen, så skolerne i Skovlunde kunne samles på én skole undersøgt. Det vil betyde en udgift på 60 mio. kr. til udbygning. Det er vurderingen, at der ikke er økonomisk råderum til en investering i den størrelsesordning i Ballerup Kommune på nuværende tidspunkt.  Et af formålene med strukturforslaget er, sikre mindst to spor på alle matrikler. Det vil ikke blive imødekommet, hvis alle 0. klasserne i Skovlunde starter på én matrikel. Se i øvrigt kommentarer under klassedannelse. |
| Sammenlægning af Grantofteskolen og Rugvængets Skole | Et høringssvar anser sammenlægning mellem Rugvængets Skole og Grantofteskolen som uheldig, da Grantofteskolen og Rugvængets Skole begge er socialt udfordrede.  Der er bekymring for, at de økonomiske stærke elever(familier) vil vælge folkeskolen fra. | * Grantofteskolens skolebestyrelse * Grantofteskolens lærere |  |

| **Tema** | **Kommentarer** | **Temaet berøres i høringssvar fra:** | **Administrationens kommentar** |
| --- | --- | --- | --- |
| Sammenlægning af Østerhøjskolen og Måløv Skole | Et høringssvar giver udtryk for, at det er muligt at opnå fordelene i forslaget uden at lægge Østerhøjskolen og Måløv skole sammen til en fælles skole. I stedet foreslås det at rykke skoledistriktsgrænsen, så der stadig kan bevares minimum to spor på hver af de to skoler. | * Måløv Skoles MED-udvalg | Det er administrationens vurdering, at en distriktsændring alene ikke vil give mulighed for den styrkelse af ledelsen, som en sammenlægning giver. |
| Ændring af distriktsgrænse mellem By og Nord | Nogle høringssvar er positive overfor ændringen af skoledistriktsgrænsen, da det vil betyde, at de børn der går på Højagerskolens matrikel fremover vil komme til at bo i distriktet. Der peges på, at der er gode cykelstier i området.  Et andet mener, at det foreslåede område naturligt hører til på en skole på samme side af Frederikssundsvej.  Der henvises også til konsekvenserne af ændringen i forhold til skolernes socioøkonomiske indeks. | * Egebjergskolens skolebestyrelse * Højagerskolens skolebestyrelse * Grantofteskolens skolebestyrelse * Rugvængets Skoles MED-udvalg | Administrationen anbefaler, at ændringen gennemføres for at skabe tilstrækkeligt elevgrundlag til 4 0.klasser i distrikt nord i fremtiden. |
| Flytning af udskoling fra Højagerskolen til Egebjergskolen | Der spørges til, hvordan overgangen mellem Højagerskolen og Egebjergskolen kommer til at fungere.  Der udtrykkes bekymring i forhold til, at skolen kommer til at mangle idrætsfaciliteter, faglokaler og samlingssal. | * Egebjergskolens skolebestyrelse * Sektorudvalget for Skoler og Institutioner (B-siden) | Den konkrete overgang fra Højagerskolen til Egebjergskolen efter 6. klasse planlægges af skolens ledelse. Skolebestyrelsen kan fastsætte principper for overgangen.  Center for Skoler og Institutioner og Center for Ejendomme vurderer, at udskolingen fra Højagerskolen vil kunne være på Egebjergskolens matrikel. |
| Ledelsesstruktur: Problematisk med indførelse af strategisk leder | Der udtrykkes i flere svar bekymring for, at den strategiske skoleleder rykker længere væk fra skolerne og tættere på forvaltningen. Det opleves som problematisk, da opfattelsen er, at skolens leder skal være tæt på kerneopgaven som er ude i klasselokalerne.  Der peges også på, at vigtigheden af at den øverste skoleleder er synlig på skolen og deltager i skolens traditioner. | * Grantofteskolens skolebestyrelse * Hedegårdsskolens skolebestyrelse * Handicaprådet * Sektorudvalget for Center for Skoler og Institutioner (B-siden) * Grantofteskolens MED-udvalg (B-siden) * Faglig klub for lærere og børnehaveklasseledere på Rugvængets Skole * Lærerne på Grantofteskolen | Et af den foreslåede ledelsesstrukturs formål er at sikre synlig ledelse tæt på kerneopgaven ved at styrke de pædagogiske ledere. |

| **Tema** | **Kommentarer** | **Temaet berøres i høringssvar fra:** | **Administrationens kommentar** |
| --- | --- | --- | --- |
| Ledelsesstruktur: tydeligere opgavefordeling | Det hilses velkommet med en mere tydelig fordeling af ledelsesopgaverne. Dels at den strategiske leder kan varetage den strategiske ledelse udadtil, dels at der målrettes ledelsesressourcer til den pædagogiske leder og dels at den administrative leder styrkes.  Der gøres dog også opmærksom på, at det er nødvendigt, at snitfladerne beskrives og efterleves. | * Hedegårdsskolens skolebestyrelse Højagerskolens skolebestyrelse * Lundebjergskolens skolebestyrelse * Rosenlundskolens skolebestyrelse * Grantofteskolens MED-udvalg (B-siden) * Østerhøjskolens MED-udvalg (BFOdelen) * Østerhøjskolens MED-udvalg (undervisningsdelen) * Sektorudvalget for Center for Skoler og Institutioner (B-siden) | Hvis forslaget til ny skolestruktur vedtages vil der blive udarbejdet beskrivelser på de profiler de forskellige ledelsesfunktioner skal have. Dels i forhold til de opgaver der skal løses på de forskellige niveauer og dels hvilke kompetencer der skal være til stede hos lederne. |
| Ledelsesstruktur: synlig og tæt ledelse | Flere høringssvar synes det er positivt, at forslaget styrker ledelsen og skaber ledelse tæt på kerneopgaven – at de pædagogiske ledere kommer tættere på medarbejdere. | * Lundebjergskolens skolebestyrelse * Hedegårdsskolens MED-udvalg * Sektorudvalget for Center for Skoler og Institutioner (A-siden) | Formålet med forslaget er blandt andet at sikre let adgang for medarbejderne til nærmeste leder. |
| Ledelsesstruktur: ressourcer | Flere af høringssvarene peger på, at fordelingen af ledelsesressourcer synes skævt fordelt, da skoler med meget forskelligt elevgrundlag har samme antal ledere.  Desuden er der bekymring for, at styrkelse af den strategiske leder sker på bekostning af de øvrige ledelseslag. | * Egebjergskolens skolebestyrelse * Lundebjergskolens skolebestyrelse * Måløv Skoles MED-udvalg * Østerhøjskolen MED-udvalg(BFO-delen) * Østerhøjskolen MED-udvalg(undervisningsdelen) * Faglig klub for lærere og børnehaveklasseledere på Rugvængets Skole | Hvis forslaget om ny skolestruktur vedtages skal der tages stilling til en ressourcetildeling vedr. ledelse, der tager højde for, at ledelsesopgaven er forskellig afhængig af skolen og de enkelte afdelingers størrelse.  Udover de i forslaget nævnte ledelsesfunktioner er der i dag en række afdelingsledere i de BFOer der har fysisk adskilte afdelinger.  Det vil være distriktslederen, der konkret tager stilling til, hvordan ledelsen skal organiseres, herunder hvordan BFOafdelingslederne tænkes med i den samlede ledelsesstruktur. |

| **Tema** | **Kommentarer** | **Temaet berøres i høringssvar fra:** | **Administrationens kommentar** |
| --- | --- | --- | --- |
| Ledelsesstruktur: Fælles leder af BFO og indskoling | Der udtrykkes bekymring for fælles leder af BFO og indskolingen. Især er der bekymring i forhold til lederens kompetencer. Svarene er delt i forhold til om man ønsker en leder med læreruddannelse eller pædagoguddannelse. Flere svar peger på, at på nogle skoler bliver ledelsesopgaven af BFO og indskoling meget stor og med ledelse af mange matrikler (skole og BFOmatrikler).  Der peges desuden på, at den ledelsesstruktur der er i dag i mange BFO’er med afdelingsledere ikke er nævnt, og der spørges til hvad der sker med dem. | * Egebjergskolens skolebestyrelse * Hedegårdsskolens skolebestyrelse * Lundebjergskolens skolebestyrelse * Rugvængets Skoles MED-udvalg * Østerhøjskolens MED-udvalg (BFO-delen) * Østerhøjskolens MED-udvalg (undervisningsdelen) * Lærerne på Rosenlundskolen * Hedegårdsskolens MED-udvalg * Sektorudvalget for center for skoler og institutioner (B-siden) * Grantofteskolens MED-udvalg (B-siden) * BUPL Storkøbenhavn * Ballerup Lærerforening * Faglig klub for lærere og børnehaveklasseledere på Rugvængets Skole * Kontaktforældrerådet på Rugvængets Skole | Hvis forslaget til ny skolestruktur vedtages vil der blive udarbejdet beskrivelser på den profil den pædagogiske leder af indskoling og BFO skal have. Der er ikke taget stilling til hvilken uddannelsesmæssig baggrund lederen skal have. Det vil bero på en helhedsvurdering af de enkelte kandidater.  Hvis strukturen vedtages skal skolelederen i distriktet tage stilling til, hvordan ledelsen skal organiseres, herunder hvordan BFOafdelingslederne tænkes med i den samlede ledelsesstruktur. |
| Rekruttering af ledere | Der spørges i høringssvarene til hvilken profil der er tiltænkt de strategiske ledere. Vigtigheden af at der findes de rigtige ledere understreges. Der peges på vigtigheden af, at lederen har lærerbaggrund.  Der spørges desuden til processen. Der er forslag om at ansætte de strategiske ledere tidsbegrænset, så der er mulighed for at ændre strukturen igen, hvis den ikke er en succes. | * Hedegårdsskolens skolebestyrelse * Grantofteskolens skolebestyrelse * Forældrevalgte i Østerhøjskolens skolebestyrelse * Rugvængets Skoles MED-udvalg * Radikale Venstre | Hvis forslaget til ny skolestruktur vedtages vil der blive udarbejdet beskrivelser på de profiler de forskellige ledelsesfunktioner skal have. Dels i forhold til de opgaver der skal løses på de forskellige niveauer og dels hvilke kompetencer der skal være til stede hos lederne. |

|  |  |  |  |
| --- | --- | --- | --- |
| **Tema** | **Kommentarer** | **Temaet berøres i høringssvar fra:** | **Administrationens kommentar** |
| Klassedannelse | Der bliver i høringssvarene spurgt til, hvordan eleverne fremover fordeles på de to matrikler i distriktet. Der forudses utryghed hos forældrene, fordi de ikke ved, hvor deres barn skal gå i skole.  Der peges på vigtigheden af at følges med kammerater fra børnehaven, for at sikre nærhed til hjemmet og søskende på matriklen. Der udtrykkes bekymring for, om elever indskrives på en matrikel for at sikre to spor på alle matrikler.  Der spørges desuden til, om man kan risikere klassesammenlægning på tværs af matrikler i løbet af skolegangen. | * Egebjergskolens skolebestyrelse * Lundebjergskolens skolebestyrelse * Måløv Skoles skolebestyrelse * Rosenlundskolens skolebestyrelse * Rugvængets Skoles MED-udvalg * De forældrevalgte i Østerhøjskolens skolebestyrelse * Grantofteskolens MED-udvalg (B-siden) * Østerhøjskolens MED-udvalg (BFO-delen) * Østerhøjskolens MED-udvalg (undervisningsdelen) * Sektorudvalget for Center og Institutioner (B-siden) * Ballerup Lærerforening * Lærerne på Rosenlundskolen * Børneinstitutionen Villa Kulla * Lærerne på Grantofteskolen | Kompetencen til fordeling af elever i klasser (og dermed på matrikler) inden for et skoledistrikt er skolelederens. Kommunalbestyrelsen kan fastlægge nogle rammer for fordelingen, som et bilag til styrelsesvedtægten. Hvis forslaget til ny skolestruktur vedtages, vil Børne- og Skoleudvalget behandle et forslag til rammer, som herefter sendes i høring i skolebestyrelserne. |
| MED-organisation | Der er bekymring for, om MED-udvalget kan fungere på en skole med to matrikler. Der peges på, at udvalget risikerer at komme langt fra de medarbejdere de repræsenterer.  Det påpeges, at hvis MED-udvalget skal have bred repræsentation fra begge matrikler bliver det et meget stort udvalg.  Det foreslås, at der oprettes to MED-udvalg på de skoler, hvor der er to matrikler. | * Grantofteskolens MED-udvalg (B-siden) * Rugvængets Skoles MED-udvalg * Sektorudvalget for Skoler og Institutioner Ballerup Lærerforening * BUPL Storkøbenhavn * Faglig klub for lærere og børnehaveklasseledere på Rugvængets Skole * Lærerne på Grantofteskolen | Et MED-udvalg nedsættes i henhold til den kompetence lederen har. Da Skolelederen(distriktslederen) har kompetencen i forhold til hele skolen skal der nedsættes ét MED-udvalg. |

| **Tema** | **Kommentarer** | **Temaet berøres i høringssvar fra:** | **Administrationens kommentar** |
| --- | --- | --- | --- |
| Tillidsrepræsentant/  Arbejdsmiljørepræsen-tant | Det foreslås, at der fortsat skal være en tillidsrepræsentant og en arbejdsmiljørepræsentant på alle matrikler.  Der spørges til, hvordan samarbejdet mellem tillidsrepræsentanten/arbejdsmiljørepræsentanten og ledelsen skal være. | * Grantofteskolens MED-udvalg (B-siden) * Rugvængets Skoles MED-udvalg * Østerhøjskolens MED-udvalg (BFO-delen) * Sektorudvalget for Skoler og Institutioner (B-siden) * Ballerup Lærerforening * BUPL Storkøbenhavn * Lærerne på Rosenlundskolen * Faglig klub for lærere og børnehaveklasseledere på Rugvængets Skole | Der kan være en tillidsrepræsentant for hver overenskomstgruppe på begge matrikler, hvis medarbejdere og institutionens ledelse er enige om det. Det er dog vigtigt, at der tages stilling til hvordan spørgsmål der gælder den samlede skole varetages.  Det fremgår af arbejdsmiljøreglerne, at der i store virksomheder med flere afdelinger vælges flere arbejdsmiljørepræsentanter, så de er en på hver afdeling. Der kan således godt være en arbejdsmiljørepræsentant på hver matrikel. En arbejdsmiljørepræsentant repræsenterer alle medarbejdere i den del af en virksomhed, som han er valgt for, uanset hvilken funktion de varetager, og hvilket faglige tilhørsforhold de har. |
| Skolebestyrelser | Der er bekymring for, om skolebestyrelsen kan fungere på en skole med to matrikler. Der peges på, at de enkelte bestyrelsesmedlemmer vil have svært ved at forholde sig til forhold fra den matrikel, hvor de ikke har børn.  Der udtrykkes desuden bekymring for, om det vil blive endnu sværere at rekruttere forældre til skolebestyrelserne.  Der stilles desuden spørgsmål om, hvorfor antallet af medlemmer i skolebestyrelsen øges fra syv til ni.  Der er forslag om, at der sikres repræsentation fra begge matrikler i skolebestyrelsen.  Det foreslås, at de nye skolebestyrelser vælges allerede i 2015, så de træder i kraft med de nye skoler. | * Grantofteskolens skolebestyrelse * Højagerskolens skolebestyrelse * Måløv Skoles skolebestyrelse * Handicapudvalget * Integrationsrådet * Grantofteskolens MED-udvalg (B-siden) * Østerhøjskolens MED-udvalg (undervisningsdel) * Sektorudvalget for Skoler og Institutioner (B-siden) * Ballerup Lærerforening * BUPL Storkøbenhavn * Radikale Venstre * SF i Ballerup * Rugvængets Skoles kontaktforældreråd | Rammerne for skolebestyrelserne er fastsat i styrelsesvedtægten for skoleområdet. Hvis forslaget om ny skolestruktur vedtages, vil der blive udarbejdet et forslag til ny styrelsesvedtægt, der bliver sendt i høring hos skolebestyrelserne. |
| Elevråd | Det foreslås, at der oprettes elevråd på hver matrikel | * Rugvængets Skoles MED-udvalg | Af folkeskoleloven fremgår det, at på skoler med afdelingsstruktur har elever ved hver afdeling, som har 5. eller højere klassetrin, ret til at danne et afdelingselevråd. |
| Udskoling | I et høringssvar fremgår det, at forslaget skaber en række muligheder for styrkelse af udskolingen.  Andre stille spørgsmål om hvordan den ændrede struktur vil styrke overgangen til ungdomsuddannelserne. | * Grantofteskolens MED-udvalg (B-siden) * Sektorudvalget for Skoler og Institutioner (A-siden) * Sektorudvalget for Skoler og Institutioner (B-siden) * Radikale Venstre |  |
| Administration | I nogle høringssvar fremgår det, at man ser det som en styrkelse, at der skabes større administrative enheder.  Andre skriver, at det er uklart, hvordan forslaget skaber en styrkelse af administrationen. Administrationen opleves i forvejen som presset efter den sidste effektivisering af administrationen.  Der peges også på, at der i forslaget ser ud til at komme mindre tid til administration, da der kommer færre administrative ledere, end der er i dag.  Der spørges til, hvilke retningslinjer der er for fordelingen af de administrative lederes fordeling af menneskelige, økonomiske og teknologiske ressourcer.  Der spørges til hvilke kerneopgaver den administrative leder får og hvilke det øvrige administrative personale får. Og til hvilke opgaver der flyttes fra de pædagogiske ledere til administrationen.  Der peges på, at det er vigtigt at der sikres en stærk administration på skolerne, så den pædagogiske ledelse reelt styrkes. | * Måløv Skoles skolebestyrelse * Rosenlundskolens skolebestyrelse * Forældrevalgte i Østerhøjskolens skolebestyrelse * Hedegårdsskolens MED-udvalg * Grantofteskolens MED-udvalg (B-siden) * Måløv Skoles MED-udvalg * Rugvængets Skoles MED-udvalg * Østerhøjskolens MED-udvalg (BFO-delen) * Østerhøjskolens MED-udvalg (undervisningsdelen) * Sektorudvalget for Skoler og Institutioner (B-siden) * HK-klubben * Faglig klub for lærere og børnehaveklasseledere på Rugvængets Skole * Radikale Venstre | Et af forslagets formål er at skabe tydelig ansvars- og opgavefordeling. På nuværende tidspunkt står skolelederne på hver skole for både den strategiske og administrative ledelse. Med den nye skolestruktur får distriktslederen mulighed for at fokusere på det visionære, langsigtede perspektiv, og den administrative leder får mulighed for at koncentrere sig om driften i det mere nære perspektiv.  Hvis forslaget til ny skolestruktur vedtages, vil der blive udarbejdet beskrivelser på de profiler de forskellige ledelsesfunktioner skal have.  Hvordan opgaverne fordeles lokalt mellem de enkelte medarbejdere og matrikler er inden for lederens kompetence. |

|  |  |  |  |
| --- | --- | --- | --- |
| **Tema** | **Kommentarer** | **Temaet berøres i høringssvar fra:** | **Administrationens kommentar** |
| Økonomi | Flere høringssvar udtrykker tilfredshed med, at der ikke længere er indbygget en besparelse i forslaget til ny skolestruktur.  Der spørges til, hvordan forslaget vil skabe forbedret økonomi til udviklingsinitiativer og uddannelse.  Det påpeges, at der skal tages stilling til at BOK og Ordblindeinstituttet har forskellige takster og ressourcetildelingsmodeller.  Der spørges til, hvad de ressourcer der bliver til rådighed ved klassesammenlægning bruges til. Bliver de på årgangen?  Der udtrykkes tilfredshed med, at der ikke er intentioner om at reducere i de eksisterende ledelsesressourcer. | * Måløv Skoles skolebestyrelse * Rosenlundskolens skolebestyrelse * Ordblindeinstituttets skolebestyrelse * Grantofteskolens MED-udvalg (B-siden) * Østerhøjskolens MED-udvalg (BFO-delen) * Østerhøjskolens MED-udvalg (undervisningsdelen) * Ordblindeinstituttets MED-udvalg * Sektorudvalget for Skoler og Institutioner (B-siden) * HK-klubben * BUPL Storkøbenhavn * Skolelederforeningen * Radikale Venstre | Administrationen vurderer, at forslaget vil skabe en mere robust økonomi, fordi en større organisation vil skabe mulighed for tydeligere opgave fordeling, men samtidig også fleksibel brug af ressourcerne på tværs af matriklerne.  Hvis der lægges klasser sammen bliver økonomien på skolen. Det er skolelederen der tager stilling til, hvordan midlerne anvendes. |
| Timing for forslagets gennemførelse | Af flere høringssvarene fremgår det, at timingen er stærkt uheldig pga. af folkeskolereform, ny arbejdstidsaftale m.m.  Det foreslås, at forslaget ikke gennemføres lige nu.  Desuden peger nogle på, at da der ikke længere er et mål om at spare et vist beløb er det ikke længere nødvendigt at gennemføre på nuværende tidspunkt. | * Sektorudvalg for Center for Skoler og Institutioner (B-siden) * Grantofteskolens MED-udvalg (B-siden) * Lærerne på Rosenlundskolen * Østerhøjskolens MED-udvalg (undervisningsdelen) * Rugvængets Skoles skolebestyrelse * Ordblindeinstituttets MED-udvalg * De forældrevalgte i Østerhøjskolens bestyrelse * Måløv Skoles skolebestyrelse * Egebjergskolens skolebestyrelse * Radikale Venstre | Arbejdet med at drøfte og vurdere om Ballerup Kommune har den skolestruktur der gør, at skolerne har de bedste betingelser for at leve op til såvel nationale målsætninger som den lokale vision Skole med Vilje blev sat i gang allerede i foråret 2012. På det tidspunkt kunne ingen forudse de store ændringer af skolerne, der i dag er i gang med at blive implementeret. Det er administrationens vurdering, at skolereformen yderligere styrker behovet for at skabe robuste skoler med en styrkelse af ledelse tæt på kerneopgaven og stærk økonomi. |

|  |  |  |  |
| --- | --- | --- | --- |
| **Tema** | **Kommentarer** | **Temaet berøres i høringssvar fra:** | **Administrationens kommentar** |
| Implementeringsfase | Der stilles i en række høringssvar spørgsmål til implementeringen. Hvornår går den i gang og hvem inddrages i processen? Der opfordres til, at der iværksættes en proces for at få skabt en fælles kultur på de skoler, der lægges sammen der også tager hensyn til sammenlægning af specialtilbud.  Der er bekymring for, om elever og forældre vil acceptere nye navne.  Der stilles forslag om at implementere den nye struktur i flere faser, så flytning af specialtilbud først sker fra 1.8.2015.  Særligt om specialtilbuddene foreslås det, at alle elever gør deres skolegang færdig, hvor de er nu for at undgå et skifte for børnene. | * Grantofteskolens skolebestyrelse * Hedegårdsskolens skolebestyrelse * Måløv Skoles skolebestyrelse * Hedegårdsskolens MED-udvalg * Måløv Skoles MED-udvalg * Rugvængets Skoles MED-udvalg * Ordblindeinstituttets MED-udvalg * HK-klubben * Claus Dalsgaard | Erfaringen fra andre fusionsprocesser viser, at når først den nye struktur er kendt, begynder man at agere derefter. Det anbefales derfor, at der går så kort tid som mulig fra beslutningen er taget til den nye struktur gennemføres. Det vil i dette tilfælde sige pr. 1.8. 2015.  Hvis strukturen besluttes gennemført, vil arbejdet med at implementere strukturen starte umiddelbart efter. Der vil fx blive udarbejdet et forslag til ny styrelsesvedtægt, som bliver sendt i høring i skolebestyrelserne.  Administrationen anbefaler, at også sammenlægningen af specialtilbuddene sker pr. 1.8.2015. Skal eleverne gøre deres skolegang færdig i de nuværende tilbud, vil disse tilbud blive mindre og mindre efterhånden som eleverne går ud. Det vil betyde, at det bliver sværere og sværere at have de kompetencer, der skal til for at skabe et tilbud af god kvalitet. |

|  |  |  |  |
| --- | --- | --- | --- |
| **Tema** | **Kommentarer** | **Temaet berøres i høringssvar fra:** | **Administrationens kommentar** |
| Inklusion | Der udtrykkes i nogle høringssvar bekymring i forhold til, at specialbørnene og normalbørnene skal være sammen hele dage. Bekymringen rettes både i forhold til normal- og specialbørn.  Andre skriver, at der i forvejen er tradition for et godt samarbejde, og at det giver et løft til både specialklasser og almenklasser at specialklasserne er en del af almenskolerne. | * Grantofteskolens skolebestyrelse * Måløv Skoles skolebestyrelse * Medarbejderne i gruppeordningen på Grantofteskolen * Forældreforeningen til handicappede i Ballerup Kommune * Christina Voldby Sünksen * Helene og Lars Gerlykke-Dohn * Jeanett og Thor Ejlund | Et af målene med at gennemføre en ny struktur er at videreudvikle den stærke faglighed i specialskoler og specialklasser samt sikre, at denne faglighed også kommer almenområdet til gode gennem et udvidet samarbejde mellem specialtilbuddene og almenområdet.  Der er igangsat et arbejde med at udvikle en strategi for alle børns læring, udvikling og trivsel som erstatning for den nuværende inklusionsstrategi. Strategien gælder hele 0-18 årsområdet. Formålet med arbejdet er at sikre, at Ballerup Kommune har en strategi, der både kan vejlede konkret lokal praksis, der understøtter alle børns tilstedeværelse, deltagelse, læring og trivsel samt samtidig mindsker betydningen af social baggrund for børnenes læring og faglige  resultater. Dette gælder både på dagtilbuds-, skole-, klub- og ungeområdet - og i arbejdet med at inddrage forældrene. |
| Specialtilbuddene generelt | I nogle høringssvar udtrykkes tilfredshed med, at specialtilbuddene samles i målgrupper for på den måde at styrke det faglige miljø omkring de enkelte målgrupper.  Der peges dog også på, at det er vigtigt at sikre at der bliver et tæt samspil mellem specialtilbud og almenklasse for at styrke begge dele.  Det foreslås, at timer til administration tilpasses i forhold til antallet af klasser og specialklasser på den enkelte skole. | * Lundebjergskolens skolebestyrelse * Forældrevalgte i Østerhøjskolens skolebestyrelse * Grantofteskolens MED-udvalg (B-siden) * Sektorudvalget for Center for Skoler og Institutioner (A-siden) * HK-klubben * Medarbejderne i gruppeordningen på Grantofteskolen * Forældreforeningen til handicappede i Ballerup Kommune * Radikale Venstre | Se kommentar vedr. inklusion. |

|  |  |  |  |
| --- | --- | --- | --- |
| **Tema:** | **Kommentarer:** | **Temaet berøres i høringssvar fra:** | **Administrationens kommentar:** |
| Ordblindeinstituttet som selvstændig enhed | Der peges i nogle høringssvar på, at Ordblindeinstituttet bør bevares som selvstændig skole med egen økonomi, administration, pædagogisk ledelse og eget personale mv. i selvstændige bygning. Der peges på, at Ordblindeinstituttet er et meget velanset og specialiseret tilbud.  En sammenlægning med BOK hilses velkommen, men der stilles spørgsmål til, hvad det betyder for de to tilbuds indhold. Sker der en udjævning eller vil BOKs tilbud øges, så taksten for de to tilbud bliver den samme?  En række høringssvar udtrykker bekymring for at kvaliteten af Ordblindeinstituttets tilbud vil falde som følge af at skolen bliver en del af en almenskole. Vil det være muligt at fastholde de nuværende kompetencer? Der peges på at det er vigtigt at Ordblindeinstituttet bevarer sit brand.  Der foreslås desuden, at tale/læseklasserne lægges ind under Ordblindeinstituttet. | * Grantofteskolens skolebestyrelse * Ordblindeinstituttets skolebestyrelse * Ordblindeinstituttets MED-udvalget * Ordblinde/Dysleksiforening i Danmark * Handicaprådet * Christina Voldby Sünksen * Claus Dalsgaard * Hanne Engberg * Helene og Lars Gerlykke-Dohn * Jeanett og Thor Ejlund | Center for Skoler og Institutioner foreslår, at høringsmaterialets forslag om at samle Ordblindeinstituttet og BOK som en afdeling på en folkeskole fastholdes. Ved en sammenlægning af Ordblindeinstituttet og BOK sikres et fagligt stærkt miljø i forhold til børn med ordblindhed. Samtidig vurderer Center for Skoler og Institutioner, at der med et faldende elevtal er behov at sikre den stærkere ledelse og administration omkring tilbuddet, som vil følge af, at tilbuddet bliver en del af en større enhed.  For at sikre synergi mellem almenmiljøet og specialtilbuddet etableres ikke særskilte personale-, møde- og faglokalefaciliteter for Ordblindeinstituttet.  Der lægges i forslaget ikke op til, at der sker en ændring i kvaliteten af det tilbud, som eleverne modtager. Ressourcetildelingen og takstmodellen vil være den samme. Center for Skoler og Institutioner forventer derfor at de stærke kompetencer på Ordblindeinstituttet bevares.  Taleklasserne ligger i øjeblikket på Rugvængets Skole sammen med høreklasserne. Da tale- og høreklasser har nogle af de samme problematikker foreslår Center for Skoler og Institutioner, at taleklasserne bliver på Rugvængets Skole. |

|  |  |  |  |
| --- | --- | --- | --- |
| **Tema:** | **Kommentarer:** | **Temaet berøres i høringssvar fra:** | **Administrationens kommentar:** |
| Placering af Ordblindeinstituttet/Ballerup Ordblindeklasser (BOK) | Et tema i mange høringssvar er placering af Ordblindeinstituttet. Der peges i svarene på, at Ordblindeinstituttet bør ligge i nærheden af Ballerup Station, da der både kører S-tog og S-busser til Ballerup Station. Især i forhold til børn der kommer sydfra, er S-busserne vigtige. Der kører ingen S-busser til Skovlunde Station. Transporttiden for en del elever vil derfor blive væsentligt forøget. Der foreslås følgende alternative placeringer:  Rugvængets Skole  Bibeholde den nuværende placering evt. med udbygning i barakker  Bibeholde nuværende placering, med Kasperskolerne et andet sted. | * Ordblindeinstituttets skolebestyrelse * Handicaprådet * Ordblindeinstituttets MED-udvalg * Christina Voldby Sünksen * Claus Dalsgaard * Helene og Lars Gerlykke-Dohn * Jeanet og Thor Ejlund | Center for Skoler og Institutioner og Center for Ejendomme har vurderet alternative placeringsmuligheder.  Det foreslås at placere Ordblindeinstituttet (OI) på Rugvængets Skole. Rugvængets Skole har stigende elevtal og rummer i forvejen specialtilbud til børn med tale-/hørevanskeligheder. Der er derfor ikke plads på skolen.  Et andet alternativ der foreslås er at lade OI blive på den nuværende placering og rykke Ballerup Ordblindeklasser(BOK) ind. Der vil i den bygning, hvor OI er placeret i dag, ikke være plads til OI og BOK, fordi Kasperskolerne som følge af sammenlægningen med Lautrup har øget pladsbehov. Det vil ikke være muligt, at finde et samlet sted, hvor der er plads til Kasperskolerne.  I stedet foreslår administrationen, at Ordblindeinstituttet placeres på Hedegårdsskolen – se det samlede forslag til placering af specialtilbuddene i et særskilt notat. |
| Placering af Kasperskolerne | Et høringssvar gør opmærksom på, at der ikke er de optimale rammer for Kasperskolerne på dens nuværende placering. Eleverne har brug for at kunne komme uforstyrret uden for og at trække sig tilbage til små rum.  Herudover gøres opmærksom på, at Kasperskolerne placering gør, at den ofte bliver brugt som gennemgangsvej for beboere og brugerne af CPH West, Baltoppen, Ballerupcenteret mv.  Kasperskolerne ønsker sig en mere afskærmet placering tæt på naturen. | * Kasperskolerne | Center for Skoler og Institutioner og Center for Ejendomme vurderer, at der ikke på nuværende tidspunkt er alternativer til Kasperskolernes placering. |

|  |  |  |  |
| --- | --- | --- | --- |
| **Tema:** | **Kommentarer:** | **Temaet berøres i høringssvar fra:** | **Administrationens kommentar:** |
| Placering af tilbud til børn med generelle indlæringsvanskeligheder | I høringssvarene peges på, at det er uhensigtsmæssigt, at placere tilbuddet på Måløv Skole. Dels fordi en del af børnene kommer fra Ballerup by og i dag selv kan transportere sig til deres skole. Desuden bruger børnene i det nuværende tilbud på Grantofteskolen Maglemosens fritidstilbud, der ligger i nærheden af Grantofteskolen. En flytning til Måløv Skole vil derfor medføre at børnene skal transportere sig mere i forhold til både hjem og fritidstilbud.  Der peges i høringssvarene desuden på, at der ikke er tilstrækkelig lokalekapacitet på Måløv Skole.  Et forslag i høringssvarene er, at tilbuddet i stedet samles på Grantofteskolen. | * Hedegårdsskolens skolebestyrelse * Måløv Skoles skolebestyrelse * Hedegårdsskolens MED-udvalg * Grantofteskolens MED-udvalg (B-siden) * Måløv Skoles MED-udvalg * Handicaprådet * Medarbejderne i gruppeordningen på Grantofteskolen * Christina Voldby Sünksen * Forældreforeningen til handicappede i Ballerup Kommune | Center for Skoler og Institutioner og Center for Ejendomme har vurderet alternative placeringsmuligheder og foreslår, at tilbuddet placeres på Grantofteskolen, hvor der er plads som følge af udflytning af 10. kl. Se det samlede forslag til placering af specialtilbuddene i et særskilt notat. |
| Sammenlægning af tilbud til børn med ADHD og autisme | Der stilles spørgsmål ved, om det er hensigtsmæssigt, at placere tilbud til grupperne af børn med ADHD og autisme, da disse grupper ofte ikke kan rumme hinanden | * Handicaprådet * Forældreforeningen til handicappede i Ballerup Kommune | De kompetencer, som skal være til stede hos de voksne i tilbud til børn med ADHD og autisme, er overordnet set de samme, og Center for Skoler og Institutioner vurderer derfor, at der er god synergi i at tilbuddene samles. Center for Skoler og Institutioner foreslår, at tilbuddet placeres på Lundebjergskolen, hvor ADHD-klasserne og autismeklasserne ikke nødvendigvis behøver at blive placeret samlet for til at tilgodese de to gruppers forskellige behov. Se det samlede forslag til placering af specialtilbuddene i et særskilt notat. |
| 2 sprogede | Det efterlyses i et høringssvar fokus på de tosprogede og deres tilbud. Der henvises til en udfordring med fastholdelse af elever med anden etnisk baggrund i folkeskolen og hjælpe dem med deres udvikling i forhold til fremtiden i forbindelse med uddannelse og job. | * Integrationsrådet |  |
| Evaluering af strukturen | Det foreslås, at skolestrukturen evalueres efter et par år.  Det foreslås, at evalueringen tager udgangspunkt i effekten for eleverne. | * Radikale Venstre * Integrationsrådet | Der vil løbende blive fulgt op på om strukturen har den ønskede effekt. |